cyanic-selkie/wikianc huggingface dataset:
เบลืยติกร์ สงครามรถถังประจัญบาน
เบลืยติกร์  (Белый тигр) หรือชื่อในภาษาไทยคือ สงครามรถถังประจัญบาน  เป็นภาพยนตร์แนวแอคชัน และ สงครามของรัสเซียกำกับโดย Karen Shakhnazarov นอกจากนี้ เบลืยติกร์ ยังได้รับการคัดเลือกในฐานะภาพยนตร์ของประเทศรัสเซียให้เข้าชิงรางวัลสาขาภาพยนตร์ภาษาต่างประเทศยอดเยี่ยม (Best Foreign Language Film) ในงานประกาศผลรางวัลออสการ์ ครั้งที่ 85 (85th Academy Awards) แต่ไม่ผ่านการคัดเลือกจากสถาบันศิลปะและวิชาการทางภาพยนตร์ ภาพยนตร์เรื่องนี้ได้โครงเรื่องจากนวนิยายของ Ilya Boyashov เรื่อง Tankist, ili "Belyy tigr" (พลขับรถถังของ "รถถังไทเกอร์")
รักนี้มีค่าเพราะเธอ
"รักนี้มีค่าเพราะเธอ" เป็นเพลงจากอัลบั้มของ ธงไชย แมคอินไตย์, ดา เอ็นโดรฟิน, นิว-จิ๋ว และลุลา ในอัลบั้ม ขนนกกับดอกไม้ ตอน SECRET GARDEN ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 26 กันยายน พ.ศ. 2556 โดยเป็นเพลงใหม่หนึ่งเดียวในอัลบั้มขนนกกับดอกไม้ ตอน Secret Garden อัลบั้มพิเศษฉลองครบรอบ 30 ปี Gmm Grammy
มิวสิกวิดีโอนี้ เผยแพร่ครั้งแรกเมื่อวันที่ 23 มีนาคม พ.ศ. 2557
การตอบรับ
เพลง รักนี้มีค่าเพราะเธอ ได้อันดับ 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 9 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยอร์ดิเอลนิญโญโปยา
ยอร์ดิ "เอลนิญโญโปยา" (Jordi "El Niño Polla") หรือมักเรียกสั้น ๆ ว่า ยอร์ดิ (Jordi) และ ยอร์ดิ เอเอเนเป (Jordi ENP) มีชื่อจริงว่า อังเฆล มุญโญซ การ์ซิอา (Ángel Muñoz García; เกิดวันที่ 11 กันยายน พ.ศ. 2537) เป็นนักแสดงภาพยนตร์ลามกชาวสเปน
การงาน
ยอร์ดิเริ่มสนใจแสดงภาพยนตร์ลามกเมื่ออายุ 18 ปี หลังจากที่เห็นโฆษณารับสมัครนักแสดงในอินเทอร์เน็ต หลังจากส่งรูปถ่ายของตัวเองไป เขาได้รับการตอบรับทันทีและเริ่มทำการแสดงและผลิตให้กับบริษัทฟากิงส์ ระหว่างทำงานให้กับบริษัท ยอร์ดิได้รับชื่อเล่นว่า "เอลนิญโญโปยา" ("เด็กกระดอ" ในภาษาสเปน) จากหนึ่งในผู้อำนวยการสร้าง เนื่องจากเขามีโครงหน้าที่เล็กและมีลักษณะที่ดูอ่อนเยาว์
ในเดือนมีนาคม พ.ศ. 2559 ยอร์ดิได้รับการติดต่อผ่านทวิตเตอร์เกี่ยวกับการผลิตเนื้อหาให้กับบริษัทแบรซเซอส์ หลังจากฉากหนึ่งของเขากลายเป็นวิดีโอของบริษัทที่มีผู้เข้าชมมากที่สุดในรอบปี ทำให้เขาได้รับสัญญาพิเศษ จนถึงปัจจุบัน เขาแสดงให้กับบริษัท 103 เรื่อง เขาได้รับการเสนอชื่อเข้าชิงรางวัลเอวีเอ็นอะวอร์ด สาขานักแสดงชายหน้าใหม่
ชีวิตส่วนตัว
ยอร์ดิเกิดและเติบโตที่ซิวดัดเรอัล ประเทศสเปน เขาเป็นคนไม่สูบบุหรี่และไม่ค่อยดื่มสุรา ในปี พ.ศ. 2561 ยอร์ดิเปิดเผยว่าเขาคบหากับผู้หญิงนอกวงการตั้งแต่ปี พ.ศ. 2559
แหล่งข้อมูลอื่น
1994
สำนักงานปลัดกระทรวงศึกษาธิการ
สำนักงานปลัดกระทรวงศึกษาธิการ (Office of the Permanent Secretary, Ministry of Education) เป็นหน่วยงานระดับกรม ในสังกัดกระทรวงศึกษาธิการ ในอดีตเป็นหน่วยงานที่มีหน้าที่รับผิดชอบงานธุรการทั่วไปของกระทรวงศึกษาธิการ แต่ภายหลังการปฏิรูประบบราชการ ในปี พ.ศ. 2545 ทำให้สำนักงานปลัดกระทรวงศึกษาธิการ ได้รวมเอากิจการของกรมการศึกษานอกโรงเรียน (กศน.) สำนักงานคณะกรรมการข้าราชการครู (กค.) สำนักงานคณะกรรมการส่งเสริมการศึกษาเอกชน (สช.) และกรมพลศึกษาบางส่วน เข้ามาไว้ด้วยกัน
กระทั่งวันที่ 19 มีนาคม พ.ศ. 2566 ราชกิจจานุเบกษาได้เผยแพร่ พระราชบัญญัติการส่งเสริมการเรียนรู้ พ.ศ. 2566 โดยมีสาระสำคัญคือการยกเลิกพระราชบัญญัติส่งเสริมการศึกษานอกระบบและการศึกษาตามอัธยาศัย พ.ศ. 2551 และยกฐานะ สำนักงานส่งเสริมการศึกษานอกระบบและการศึกษาตามอัธยาศัย เป็น กรมส่งเสริมการเรียนรู้ ซึ่งมีผลทำให้กรมดังกล่าวไม่เป็นหน่วยงานในสังกัดสำนักงานปลัดกระทรวงศึกษาธิการ โดยให้มีผลบังคับใช้ตั้งแต่ วันที่ 18 พฤษภาคม พ.ศ. 2566
หน่วยงานในสังกัด
สำนักงานปลัดกระทรวงศึกษาธิการ มีหน่วยงานดังนี้
เบเนทนาช มีเมย์
ประวัติตามท้องเรื่อง
ก็อดวอริเออร์ผู้ใช้พิณในการต่อสู้ สวมก็อดโร้บรูปฮาร์ป มีท่าไม้ตายคือ สตริงเกอร์เรเควียม มีเมเป็นบุตรชายของฟอลเกล อัศวินผู้ยิ่งใหญ่แห่งแอสการ์ด โดยถูกเลี้ยงดูและฝึกฝนการต่อสู้อย่างเข้มงวดจากผู้เป็นพ่อที่ไม่เคยแสดงความรักแก่เขาเลยแม้แต่น้อย ทำให้มีเมรู้สึกน้อยเนื้อต่ำใจและเกลียดพ่อมาก แต่ภายหลังเมื่อได้รู้ความจริงจากปากฟอลเกลว่า พ่อแม่ที่แท้จริงของมีเม ถูกสังหารโดยตัวฟอลเกลเอง ทำให้มีเมเคียดแค้นจนลงมือสังหาร ฟอลเกล พ่อบุญธรรมได้อย่างไม่ลังเล ตั้งแต่นั้นมา เขาก็ละทิ้งสิ่งที่เรียกว่าความรักและความห่วงใยไปจนหมดสิ้น สำหรับในการต่อสู้กับเหล่าเซนต์แห่งอาธีน่า มีเมสามารถเอาชนะชุนได้ ทว่าเมื่อมาต่อสู้กับอิคคิ มีเมกลับเป็นฝ่ายเพลี่ยงพล้ำด้วยท่าหมัดลวงตาฟินิกซ์ แต่ก่อนที่จะสิ้นลมหายใจ เขาก็มีโอกาสได้รับรู้ความจริงทั้งหมดเกี่ยวกับเรื่องการตายของพ่อแม่ และความรักที่ฟอลเกลมีให้แก่เขา ผ่านทางหมัดลวงตานั้น (พากย์เสียงโดย ยูจิ มิตสึยะ)
ภาคอัศวินแห่งแอสการ์ด
มีเมย์มีอาวุธเป็นพิณแบบกรีซ(ดูไม่เหมือนอาวุธ)และสามารถเล่นพิณได้เพราะจนอันโดรเมด้าชุนต้องตามเสียงพิณนั้นจนมาถึงที่ๆมีเมย์อยู่ มีเมย์นั้นต้องต่อสู้กับชุนเพราะเหตุผลเค่ชุนมีคนคอยห่วงใยเท่านั้น ชุนได้รู้เรื่องราวอดีตของมีเมย์ที่มีเมย์เข้าใจผิดว่าฟอลเกลที่เป็นคนที่ตนคิดเป็นพ่อนั้นเป็นคนที่ฆ่าพ่อแม่ของตนจึงฆ่าฟอลเกลและสุดท้ายก็ได้มาเป็นอัศวินแห่งแอสการ์ด ชุนนั้นจำใจต้องสู้กับมีเมย์ทั้งที่ตนไม่ต้องการที่จะต่อสู้ แต่โซ่อันโดรเมด้าไม่สามารถทำอะไรได้มีเมย์ได้บอกกับชุนว่า โซ่อันโดรเมด้าเป็นโซ่ที่โจมตีได้หนักหน่วงก็จริงแต่มันจะหาตำแหน่งจากจิจสังหารที่ปล่อยออกมาจากศัตรูนั้นๆ แต่มีเมย์นั้นไม่มีจิตสังหารเลย ชุนจึงจำใจที่ต้องถอดครอสอันโดรเมด้าออกแล้วใช้ท่าไม้ตาย อันโดรเมด้าสตรีมแล้วตามด้วย อันโดรเมด้ตตรอมแต่มีเมย์ก็ไม่เป็นไรอันโดรเมด้า ชุนมีเมย์สามารถเอาชนะชุนได้ ทว่าเมื่อมาต่อสู้กับอิคคิ มีเมกลับเป็นฝ่ายเพลี่ยงพล้ำด้วยท่าหมัดลวงตาฟินิกซ์ แต่ก่อนที่จะสิ้นลมหายใจ เขาก็มีโอกาสได้รับรู้ความจริงทั้งหมดเกี่ยวกับเรื่องการตายของพ่อแม่ และความรักที่ฟอลเกลมีให้แก่เขา ผ่านทางหมัดลวงตานั้น และสุดท้ายเขาปล่อยหมัดสุดท้ายโจมตีอิคคิแต่เขาก็จบชิวิตลงและบอกกับอิคคิว่า "ถ้าชาติหน้ามีจริงฉันก็ขอให้ได้เกิดเป็นพวกเดียวกับนาย"
อ้างอิง
Mime de Benetnasch
49 (แก้ความกำกวม)
49 อาจหมายถึง:
พังผืดอักเสบมีเนื้อตาย
พังผืดอักเสบมีเนื้อตาย (necrotizing fasciitis) เป็นการติดเชื้อของเนื้อเยื่ออ่อนที่ทำให้มีการตายของเนื้อเยื่อ เกิดขึ้นและลุกลามได้อย่างรวดเร็ว ผู้ป่วยอาจมีอาการผิวหนังบริเวณที่เป็นกลายเป็นสีแดงหรือสีม่วง เจ็บปวด มีไข้ และอาเจียนได้ อวัยวะที่พบบ่อยคือแขนขาและบริเวณฝีเย็บ
เชื้อมักเข้าสู่ร่างกายผ่านรอยแยกที่ผิวหนังเช่นจากรอยบาดหรือแผลไฟไหม้ ปัจจัยเสี่ยงที่สำคัญได้แก่ภาวะภูมิคุ้มกันบกพร่องต่างๆ เช่น เบาหวาน มะเร็ง โรคอ้วน การติดสุรา การใช้ยาเสพติด และโรคหลอดเลือดส่วนปลาย ส่วนใหญ่ไม่ติดต่อจากคนสู่คน แบ่งออกเป็นสี่ชนิดขึ้นอยู่กับเชื้อที่เป็นสาเหตุ ผู้ป่วยราว 55-80% ติดเชื้อแบคทีเรียมากกว่า 1 ชนิด เชื้อที่พบบ่อยถึงหนึ่งในสามคือแบคทีเรีย Staphylococcus aureus สายพันธุ์ดื้อยาเมทิซิลิน (MRSA) การตรวจภาพรังสีอาจมีส่วนช่วยในการวินิจฉัยในผู้ป่วยบางราย
พัชรวาท วงษ์สุวรรณ
พลตำรวจเอก พัชรวาท วงษ์สุวรรณ (เกิด 22 มีนาคม พ.ศ. 2492) ชื่อเล่น ป๊อด เป็นตำรวจและนักการเมืองชาวไทย ประธานที่ปรึกษาพรรคพลังประชารัฐ อดีตสมาชิกสภานิติบัญญัติแห่งชาติ อดีตผู้บัญชาการตำรวจแห่งชาติ
ประวัติ
พล.ต.อ. พัชรวาท วงษ์สุวรรณ มีชื่อเล่นว่า "ป๊อด" เป็นชาวบางกะปิ จังหวัดกรุงเทพมหนาครแต่โดยกำเนิด เป็นบุตรคนที่ 3 ของพลตรี ประเสริฐ วงษ์สุวรรณ กับ นางสายสนี วงษ์สุวรรณ มีพี่น้อง 4 คน คือ พลเอก ประวิตร วงษ์สุวรรณ, พลเรือเอก ศิษฐวัชร วงษ์สุวรรณ, พงษ์พันธุ์ วงษ์สุวรรณ และ พันธุ์พงษ์ วงษ์สุวรรณ ที่ปรึกษารองประธาน สภานิติบัญญัติแห่งชาติ คนที่สอง
สำเร็จการศึกษามัธยมศึกษา โรงเรียนเซนต์คาเบรียล โรงเรียนเตรียมทหาร ปริญญาตรี โรงเรียนนายร้อยตำรวจ ปริญญาโท ศิลปศาสตร์มหาบัณฑิต มหาวิทยาลัยเกษตรศาสตร์
สมรสกับนางสมถวิล วงษ์สุวรรณมีธิดา 2 คนได้แก่ พ.ต.อ. ภญ. พัชรา วงษ์สุวรรณ เภสัชกรประจำโรงพยาบาลตำรวจ (สมรสกับ พ.ต.อ. ดวงโชติ สุวรรณจรัส ผู้กำกับการสถานีตำรวจนครบาลทองหล่อ ) และ ร.ต.อ.หญิง นวพร วงษ์สุวรรณ ผู้ช่วย นว.(สบ.1) ผบช.สตม.
เป็นผู้บัญชาการตำรวจแห่งชาติที่อยู่ใต้บังคับบัญชาของนายกรัฐมนตรีทั้งหมด สามราย ได้แก่ สมัคร สุนทรเวช สมชาย วงศ์สวัสดิ์ และ อภิสิทธิ์ เวชชาชีวะ ท่ามกลางวิกฤตการณ์การเมืองไทย พ.ศ. 2548–2553
การดำรงตำแหน่ง ผบ.ตร.
วันที่ 28 กุมภาพันธ์ พ.ศ. 2551 สมัคร สุนทรเวช นายกรัฐมนตรี ได้เซ็นคำสั่งให้ พล.ต.อ. เสรีพิศุทธิ์ ไปช่วยราชการประจำสำนักนายกรัฐมนตรี โดยให้ พล.ต.อ. พัชรวาท วงษ์สุวรรณ มาเป็นรักษาการผบ.ตร. แทน และภายหลังการประชุมคณะกรรมการนโยบายตำรวจแห่งชาติ (ก.ต.ช.) ที่ทำเนียบรัฐบาลเสร็จสิ้นว่า ที่ประชุม ก.ต.ช. ซึ่งมีนายสมัคร สุนทรเวช นายกรัฐมนตรี และรัฐมนตรีว่าการกระทรวงกลาโหม เป็นประธานการประชุม มีมติเป็นเอกฉันท์ แต่งตั้ง พล.ต.อ. พัชรวาท วงษ์สุวรรณ รักษาการ ผบ.ตร. เป็น ผบ.ตร. คนใหม่ แทน พล.ต.อ. เสรีพิศุทธ์ เตมียาเวส โดยจะขึ้นดำรงตำแหน่งได้เมื่อมีพระบรมราชโองการโปรดเกล้าโปรดกระหม่อมให้ พล.ต.อ. เสรีพิศุทธ์ พ้นจากตำแหน่ง วันที่ 4 กันยายน 2551 เขาได้รับแต่งตั้งเป็นรองผู้อำนวยการกองอำนวยการแก้ไขสถานการณ์ฉุกเฉินใน รัฐบาล สมัคร สุนทรเวช สิ้นสุดวันที่ 14 กันยายน 2551 ในเหตุการณ์ นปช. ปะทะกับกลุ่มพันธมิตรฯ 2 กันยายน พ.ศ. 2551
วันที่ 28 พฤศจิกายน พ.ศ. 2551 ที่สำนักงานตำรวจแห่งชาติ นายสมชาย วงศ์สวัสดิ์ นายกรัฐมนตรี มีคำสั่งสำนักนายรัฐมนตรี ที่ 305/2551 ให้ พล.ต.อ.พัชรวาท วงษ์สุวรรณ ผบ.ตร. มาปฏิบัติงานสำนักนายกรัฐมนตรี โดยให้ได้รับเงินเดือนของสังกัดเดิมไปก่อนและให้ พล.ต.อ. ปทีป ตันประเสริฐ จเรตำรวจแห่งชาติ เป็นผู้รักษาราชการแทน
ต่อมาในวันที่ 21 ธันวาคม พ.ศ. 2551 ด้วยคำสั่งของนายชวรัตน์ ชาญวีรกูล รักษาการนายกรัฐมนตรีได้มีคำสั่งให้ พล.ต.อ. พัชรวาท กลับคืนสู่ตำแหน่งเดิม จัดว่าเป็นผู้บัญชาการตำรวจแห่งชาติหรืออธิบดีกรมตำรวจคนแรกที่ถูกสั่งย้ายแล้วสามารถกลับคืนสู่ตำแหน่งได้
ต่อมาหลังจากเกิดเหตุลอบสังหารนายสนธิ ลิ้มทองกุล แกนนำพันธมิตรประชาชนเพื่อประชาธิปไตยขึ้น ทางนายกรัฐมนตรี นายอภิสิทธิ์ เวชชาชีวะ ได้มอบหมายให้ พล.ต.อ. ธานี สมบูรณ์ทรัพย์ รอง ผบ.ตร.กำกับดูแลคดีนี้โดยเฉพาะและให้รายงานความคืบหน้าของคดีต่อตัวนายกรัฐมนตรีเอง ซึ่งต่อมา พล.ต.อ. ธานีได้ให้สัมภาษณ์ในทำนองว่าการดำเนินคดีนี้มีอุปสรรคเป็น "ตอ" และ "ไส้ศึก" ในหมู่ตำรวจด้วยกันเอง พันธมิตรฯ และหลายภาคส่วนในสังคมคาดการณ์ว่า หมายถึง พล.ต.อ. พัชรวาท นี่เอง ได้มีกระแสเรียกร้องให้ปลดออกจากตำแหน่ง จนในที่สุดนายอภิสิทธิ์ได้เข้าหารือกับ พล.ต.อ.พัชรวาทด้วยตนเองที่บ้านพิษณุโลกเมื่อวันที่ 31 กรกฎาคม พ.ศ. 2552 ได้ข้อสรุปว่า พล.ต.อ. พัชรวาทจะเดินทางไปราชการที่ประเทศจีนเป็นเวลา 10 วัน และจะขอลาพักราชการต่อจากนั้น โดยในระหว่างลานี้ ได้มีคำสั่งมอบหมายให้ พล.ต.อ.วิเชียร พจน์โพธิ์ศรี ที่ปรึกษา (สบ 10) รักษาการแทนในวันที่ 4 สิงหาคม พ.ศ. 2552
ในเดือนเมษายน ปี พ.ศ. 2552 เขาเป็นผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.)ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552
วันที่ 7 กันยายน พ.ศ. 2552 คณะกรรมการป้องกันและปราบปรามการทุจริตแห่งชาติ หรือ ป.ป.ช. ซึ่งมี นายปานเทพ กล้าณรงค์ราญ ประธาน ป.ป.ช. ทำหน้าที่ประธานการประชุม ได้พิจารณาคดีสั่งการสลายการชุมนุมของกลุ่มพันธมิตรประชาชนเพื่อประชาธิปไตยที่หน้ารัฐสภา เมื่อวันที่ 7 ตุลาคม พ.ศ. 2551 ซึ่งที่ประชุมมีมติชี้มูลความผิดนักการเมืองและนายตำรวจที่เกี่ยวข้อง โดยที่ พล.ต.อ.พัชรวาท ในฐานะผู้บัญชาการตำรวจแห่งชาติ ซึ่งรับผิดชอบตามอำนาจหน้าที่ เมื่อเกิดเหตุรุนแรงจนถึงขั้นผู้ชุมนุมบาดเจ็บสาหัส ถึงขนาดขาขาดแขนขาด ก็ต้องยับยั้งมิให้เหตุการณ์ลุกลามต่อไป และมีการให้การจากพยานว่า เป็นผู้สั่งการสลายการชุมนุม จึงมีความผิดตามประมวลกฎหมายอาญา มาตรา 157 ฐานปฏิบัติหน้าที่โดยมิชอบและมีความผิดวินัยร้ายแรง ซึ่งที่ประชุม ป.ป.ช.มีมติชี้มูลความผิด 8 ต่อ 1 โดยส่งผลให้หยุดปฏิบัติหน้าที่โดยทันที
นายอภิสิทธิ์ เวชชาชีวะ นายกรัฐมนตรี มีคำสั่งให้ พล.ต.อ. พัชรวาท วงษ์สุวรรณ ผู้บัญชาการตำรวจแห่งชาติ มาปฏิบัติราชการที่สำนักนายกรัฐมนตรี และให้ พล.ต.อ. ธานี สมบูรณ์ทรัพย์ รองผู้บัญชาการตำรวจแห่งชาติ เป็นผู้รักษาราชการแทน ให้มีผลตั้งแต่วันที่ 9 กันยายน ซึ่งเป็นผลสืบเนื่องจาก คณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลความผิดคดีอาญาและวินัยร้ายแรงจากเหตุการณ์สลายการชุมนุม 7 ตุลาคม พ.ศ. 2551 ต่อมา พล.ต.อ. พัชรวาท วงษ์สุวรรณ ได้ลาออกจากตำแหน่งผู้บัญชาการตำรวจแห่งชาติ นับว่าเป็นผู้บัญชาการตำรวจแห่งชาติคนแรกที่ทำงานกับนายกรัฐมนตรีถึง 3 ราย ได้แก่ นาย สมัคร สุนทรเวช นาย สมชาย วงศ์สวัสดิ์ และ นาย อภิสิทธิ์ เวชชาชีวะ ท่ามกลาง วิกฤตการณ์การเมืองไทย พ.ศ. 2548–2553 ที่ พรรคพลังประชาชน และพรรคเพื่อไทย เป็นศัตรูกับ พรรคประชาธิปัตย์ อย่างเด่นชัด
วันที่ 19 กรกฎาคม พ.ศ. 2554 ได้รับแต่งตั้งเป็น ประธานกรรมการ บริษัท ปิคนิค คอร์ปอเรชั่น จำกัด (มหาชน)
ในวันที่ 28 กุมภาพันธ์ พ.ศ. 2557 ศาลปกครองกลางมีคำสั่งคืนตำแหน่งผู้บัญชาการตำรวจแห่งชาติ ให้กับ พลตำรวจเอก พัชรวาท วงษ์สุวรรณ
วันที่ 17 กรกฎาคม พ.ศ. 2557 พล.อ. ประยุทธ์ จันทร์โอชา หัวหน้าคณะรักษาความสงบแห่งชาติ คืนตำแหน่ง ผู้บัญชาการตำรวจแห่งชาติ และยกเลิกการลงโทษปลดออกจากราชการ ให้แก่ พล.ต.อ. พัชรวาท วงษ์สุวรรณ ตามคำพิพากษาศาลปกครองกลางที่ให้ยกเลิกคำสั่งลงโทษ
ฟลอร์บอลชายชิงแชมป์โลก 2016
ฟลอร์บอลชายชิงแชมป์โลก 2016 เป็นการแข่งขันกีฬาฟลอร์บอลชิงแชมป์โลก ที่จะจัดขึ้นระหว่างวันที่ 3-11 ธันวาคม ค.ศ. 2016 (พ.ศ. 2559) โดยประเทศประเทศลัตเวีย เป็นเจ้าภาพ นับเป็นการจัดครั้งแรกของประเทศลัตเวีย
รอบคัดเลือก
รอบคัดเลือกจัดให้มีการแข่งขันระหว่างวันที่ 2 ถึง 14 กุมภาพันธ์ พ.ศ. 2559
ศิลาโรเซตตา
ศิลาโรเซตตา (Rosetta Stone) เป็นศิลาจารึกทำจากหินแกรนด์โอไดโอไรต์ บันทึกกฤษฎีกาซึ่งตราขึ้นในพระนามาภิไธยพระเจ้าทอเลมีที่ 5 ณ เมืองเมมฟิส ประเทศอียิปต์ เมื่อ 196 ปีก่อนคริสตกาล กฤษฎีกานี้เขียนด้วยอักขระสามชนิด ตอนต้นเขียนด้วยอักขระไฮเออโรกลีฟอียิปต์ ตอนกลางเขียนด้วยอักขระดีมอติกอียิปต์ และตอนท้ายเขียนด้วยอักขระกรีกโบราณ ทั้งสามตอนมีเนื้อหาอย่างเดียวกัน ศิลานี้จึงเป็นเครื่องไขความหมายของอักขระไฮเออโรกลีฟอียิปต์ และเปิดช่องให้เข้าถึงประวัติศาสตร์อียิปต์โบราณ
เชื่อกันว่า ศิลานี้เดิมตั้งแสดงไว้ที่วัดอียิปต์แห่งหนึ่งซึ่งน่าจะอยู่ใกล้เมืองเซอีส ต่อมาในราวต้นคริสตกาลหรือสมัยกลาง มีการย้ายศิลาไปที่อื่น และในที่สุดมีการใช้ศิลานี้เป็นวัสดุก่อสร้างปราการจูเลียนใกล้เมืองโรเซตตาที่ดินดอนสามเหลี่ยมแม่น้ำไนล์ ครั้น ค.ศ. 1799 ปีแยร์-ฟร็องซัว บูว์ชาร์ นายทหารชาวฝรั่งเศสในกองทัพของนโปเลียน พบศิลานี้เข้า นับเป็นจารึกสองภาษาจากสมัยอียิปต์โบราณจารึกแรกที่ค้นพบในสมัยปัจจุบัน จึงกระตุ้นความสนใจของสาธารณชนอย่างกว้างขวาง และก่อให้เกิดความพยายามถอดความหมายภาษาอียิปต์โบราณอันเป็นภาษาที่ไม่เคยได้รับการแปลความหมายมาก่อน ฉะนั้น นักวิชาการและพิพิธภัณฑ์ในยุโรปจึงเริ่มคัดลอกเนื้อความของศิลาออกเผยแพร่ ขณะนั้น กองทัพอังกฤษเอาชัยชนะเหนือกองทัพฝรั่งเศสในประเทศอียิปต์ได้ใน ค.ศ. 1801 และเมื่อฝรั่งเศสยอมจำนนที่อะเล็กซานเดรียแล้ว อังกฤษจึงได้ศิลาไว้ในความครอบครอง และขนศิลาไปไว้ในกรุงลอนดอน แล้วจัดแสดงแก่สาธารณชน ณ พิพิธภัณฑ์บริติชตั้งแต่ ค.ศ. 1802 เรื่อยมาจนปัจจุบัน ถือเป็นวัตถุที่มีผู้เข้าเยี่ยมชมบ่อยครั้งที่สุดในพิพิธภัณฑ์แห่งนี้
ส่วนการศึกษาเกี่ยวกับกฤษฎีกาบนศิลานั้นเริ่มขึ้นเมื่อมีการแปลเนื้อความภาษากรีกบนศิลาอย่างเต็มรูปแบบใน ค.ศ. 1803 จนราวยี่สิบปีให้หลัง คือ ใน ค.ศ. 1822 ฌ็อง-ฟร็องซัว ช็องปอลียง นักวิชาการชาวฝรั่งเศส จึงแถลงในกรุงปารีสว่า สามารถอ่านอักขระอียิปต์ได้เป็นผลสำเร็จ อย่างไรก็ดี นับแต่ค้นพบศิลาหลักนี้เป็นต้นมา ตัวศิลานั้นตกเป็นข้ออ้างในความขัดแย้งทางชาตินิยมหลายต่อหลายครั้ง และนับแต่ ค.ศ. 2003 สืบมา มีการเรียกร้องอยู่เสมอว่า ให้คืนศิลากลับสู่อียิปต์
อนึ่ง ภายหลังยังมีการค้นพบกฤษฎีกาสองฉบับ ซึ่งเป็นฉบับคัดลอกของกฤษฎีกาข้างต้น แต่มีเนื้อความไม่เต็ม ทั้งมีการค้นพบจารึกอียิปต์ที่มีเนื้อหาสองหรือสามภาษา เป็นต้นว่า กฤษฎีกาทอเลมี ที่บางฉบับมีอายุเก่ากว่าศิลาโรเซตตาเล็กน้อย เช่น กฤษฎีกาคาโนปัส (238 ปีก่อนคริสตกาล) และกฤษฎีกาเมมฟิส (ราว 218 ปีก่อนคริสตกาล) ศิลาโรเซตตาจึงไม่เป็นของพิเศษอีก แต่ก็ถือเป็นกุญแจสำคัญอันนำไปสู่ความรู้ความเข้าใจที่ยุคปัจจุบันมีเกี่ยวกับวรรณกรรมและอารยธรรมอียิปต์
163 (แก้ความกำกวม)
163 อาจหมายถึง:
บ๊อบบี้ เบอร์นา
ประวัติ
เบอร์นาขึ้นชกมวยสากลครั้งแรกเมื่อ 13 สิงหาคม พ.ศ. 2522 ชนน็อค เบน ฮวนตา ยก 2 ที่ ฟิลิปปินส์ จากนั้น ขึ้นชกชนะรวด จนได้ครองแชมป์ฟิลิปปินส์รุ่นแบนตัมเวทเมื่อ 28 กุมภาพันธ์ พ.ศ. 2524 ชนะน็อค โรนาลโด ซูมาลิส ยก 11 ได้แชมป์มาครอง และป้องกันแชมป์ไว้ได้ 2 ครั้ง ต่อมา ได้ชิงแชมป์โลกรุ่นซูเปอร์แบนตัมเวท WBC ที่ว่างเมื่อ 15 มิถุนายน พ.ศ. 2526 แพ้น็อค ไฮเม การ์ซา ยก 2 ที่ สหรัฐ ชิงแชมป์ไม่สำเร็จแต่ในไฟต์ต่อมา เขาก็ได้ชิงแชมป์โลกรุ่นจูเนียร์เฟเธอร์เวท IBF ที่ว่างเมื่อ 4 ธันวาคม พ.ศ. 2526 ซึ่งเบอร์นาเป็นฝ่ายชนะน็อค ซุห์ ซุงอิน ได้ในยกที่ 10 ถึงถิ่นที่เกาหลีใต้ กลายเป็นแชมป์โลกคนแรกในรุ่นนี้ของสหพันธ์มวยนานาชาติ แต่พอป้องกันแชมป์ครั้งแรกเมื่อ 15 เมษายน พ.ศ. 2527 เบอร์นาให้ซุห์ขึ้นชกแก้มืออีกครั้ง แต่คราวนี้เขาเป็นฝ่ายแพ้น็อคไปในยกที่ 10 ที่เกาหลีใต้ เสียแชมป์ไป
เบอร์นาได้ขึ้นชิงแชมป์โลกรุ่นเดิมคืนอีกครั้งเมื่อ 28 มิถุนายน พ.ศ. 2528 แต่ครานี้เขาแพ้น็อค คิม จีวอน ยก 4 ที่เกาหลีใต้ ไม่ได้แชมป์ หลังจากชิงแชมป์ไม่ได้ เบอร์นาหันไปชกมวยสากลที่ สหรัฐตั้งแต่ พ.ศ. 2529 เขาชกชนะติดต่อกันถึง 5 ครั้ง แต่ไม่มีโอกาสได้ชิงแชมป์ใดๆ หลังจากที่เขาชกแพ้น็อค อันเดร สมิธ ยก 2 เมื่อ 13 กันยายน พ.ศ. 2531 เขาก็แขวนนวมไป
180 (แก้ความกำกวม)
180 อาจหมายถึง:
การกลืนกลายทางวัฒนธรรม
การกลืนกลายทางวัฒนธรรม หรือ การผสานกลืนทางวัฒนธรรม (cultural assimilation) คือการโต้ตอบทางการเมืองต่อสถานการณ์ในด้านที่เกี่ยวกับความแตกต่างของชาติพันธุ์ ที่เป็นนโยบายในการส่งเสริมการกลืนชนกลุ่มน้อยเข้ามาเป็นส่วนหนึ่งของวัฒนธรรมของชนหมู่มาก การผสานทางวัฒนธรรมเป็นปรัชญาที่ตรงกันข้ามกับปรัชญาของการยอมรับความแตกต่าง (affirmative philosophy) เช่นในปรัชญาคตินิยมวัฒนธรรมหลากหลาย (multiculturalism) ที่เป็นปรัชญาที่แสวงหาการดำรงความแตกต่างของชนกลุ่มต่าง ๆ ในสังคม
คำว่า "การกลืนกลาย" หรือ "assimilation" มักจะเป็นคำที่ใช้กับชนอพยพ เข้าไปตั้งถิ่นฐานในดินแดนใหม่ เช่นกลุ่มชาติพันธุ์ต่าง ๆ ที่อพยพเข้ามาตั้งถิ่นฐานในสหรัฐ ประเพณีใหม่และทัศนคติก็จะได้รับจากการติดต่อและการสนทนาปราศรัย แต่การรับวัฒนธรรมใหม่ไม่ได้เป็นสิ่งที่เกิดขึ้นทางเดียว ชนอพยพแต่ละกลุ่มต่างก็มีส่วนในการนำวัฒนธรรมของตนเองเข้ามาผสานกับวัฒนธรรมในสังคมใหม่ด้วย การกลืนกลายมักจะเป็นกระบวนการที่ค่อยเป็นค่อยไปและมากน้อยตามแต่สถานการณ์ การการผสานกลืนที่สมบูรณ์เกิดขึ้นเมื่อสังคมไม่อาจจะแยกระหว่างผู้ตั้งถิ่นฐานอยู่เดิมและผู้ที่เข้ามาใหม่ได้
สมเด็จพระเจ้าบรมวงศ์เธอ กรมพระยาชัยนาทนเรนทร
พลเอก สมเด็จพระเจ้าบรมวงศ์เธอ กรมพระยาชัยนาทนเรนทร (12 พฤศจิกายน พ.ศ. 2428 – 7 มีนาคม พ.ศ. 2494) พระนามเดิม พระเจ้าลูกยาเธอ พระองค์เจ้ารังสิตประยูรศักดิ์ อดีตประธานองคมนตรี เป็นพระราชโอรสพระองค์ที่ 58 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เนื่อง
พระประวัติ
สมเด็จพระเจ้าบรมวงศ์เธอ กรมพระยาชัยนาทนเรนทร เป็นพระราชโอรสองค์ที่ 58 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เนื่อง (ราชสกุลเดิม สนิทวงศ์; พระธิดาในพระวรวงศ์เธอ พระองค์เจ้าสายสนิทวงศ์) ประสูติในพระบรมมหาราชวังเมื่อวันพฤหัสบดี ขึ้น 6 ค่ำ เดือน 12 ปีระกา ตรงกับวันที่ 12 พฤศจิกายน พ.ศ. 2428 วันที่ 23 พฤศจิกายน พ.ศ. 2428 หลังประสูติได้ 11 วัน พระมารดาก็ถึงแก่อนิจกรรม พระบาทสมเด็จพระจุลจอมเกล้าเจ้าอยู่หัว ทรงอุ้มพระองค์เจ้ารังสิตประยูรศักดิ์มาพระราชทานสมเด็จพระนางเจ้าสว่างวัฒนา พระบรมราชเทวี ด้วยพระองค์เอง พร้อมกับตรัสว่า "...ให้มาเป็นลูกแม่กลาง..." สมเด็จพระบรมราชเทวีก็ทรงรับพระเจ้าลูกยาเธอ พระองค์เจ้ารังสิตประยูรศักดิ์พร้อมทั้งพระเชษฐภคินี คือ พระเจ้าลูกเธอ พระองค์เจ้าเยาวภาพงศ์สนิท ไว้ในอุปการะ โดยทรงเลี้ยงดูพระเจ้าลูกยาเธอ พระองค์เจ้ารังสิตประยูรศักดิ์ ซึ่งมีพระชันษาใกล้เคียงกับสมเด็จพระเจ้าลูกยาเธอ เจ้าฟ้ามหิดลอดุลยเดช เหมือนกับพระราชโอรสของพระองค์เอง
พระเจ้าลูกยาเธอ พระองค์เจ้ารังสิตประยูรศักดิ์ เสด็จไปศึกษาชั้นมัธยม ณ เมืองฮัสเบอรสตัด ประเทศเยอรมนี ใน พ.ศ. 2442 จากนั้นทรงเข้าศึกษาในมหาวิทยาลัยไฮเดลแบร์ก โดยมีพระประสงค์ที่จะศึกษาวิชาแพทย์ แต่ในระยะแรกทรงศึกษาวิชากฎหมาย ตามพระราชประสงค์ของพระบิดา ต่อมาจึงทรงเปลี่ยนไปศึกษาวิชาการศึกษา และยังทรงเข้าศึกษาวิชาที่เกี่ยวกับการแพทย์บางอย่างเป็นการส่วนพระองค์กับศาสตราจารย์ในมหาวิทยาลัยนั้นด้วย
พระเจ้าน้องยาเธอ พระองค์เจ้ารังสิตประยูรศักดิ์ ทรงสำเร็จการศึกษาและเสด็จกลับประเทศไทยเมื่อ พ.ศ. 2456 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เป็นพระองค์เจ้าต่างกรมที่ "พระเจ้าน้องยาเธอ กรมหมื่นชัยนาทนเรนทร" เมื่อ พ.ศ. 2457 ทรงรับราชการตำแหน่งผู้ช่วยปลัดทูลฉลองกระทรวงศึกษาธิการ และทรงเป็นผู้บัญชาการโรงเรียนราชแพทยาลัยเมื่อ พ.ศ. 2458 ทรงปรับปรุงหลักสูตรการเรียนให้ได้มาตรฐาน โดยเฉพาะการพยาบาลผดุงครรภ์ ซึ่งในสมัยนั้นยังนิยมใช้การแพทย์แผนโบราณ คลอดบุตรโดยหมอตำแยกันอยู่ ทรงส่งเสริมให้ข้าราชบริพารในสมเด็จพระศรีสวรินทิราบรมราชเทวี พระพันวัสสาอัยยิกาเจ้า เข้าเรียนต่อหลักสูตรของศิริราชพยาบาล ให้สนใจศึกษาวิชาแพทย์และพยาบาลแผนปัจจุบันให้มากขึ้น ทรงปลูกฝังความนิยมในการเรียนแพทย์ให้เป็นที่แพร่หลาย จัดการศึกษาในโรงเรียนแพทย์ให้มีมาตรฐาน นอกจากนี้พระองค์ยังเป็นผู้โน้มน้าวสมเด็จเจ้าฟ้ามหิดลอดุลยเดช ให้ทรงสนพระทัยวิชาการแพทย์ เมื่อ พ.ศ. 2465 ได้รับสถาปนาขึ้นเป็น พระเจ้าน้องยาเธอ กรมขุนชัยนาทนเรนทร
พ.ศ. 2481 - พ.ศ. 2486 ในสมัยรัฐบาลของจอมพลแปลก พิบูลสงคราม พระองค์ทรงถูกกล่าวหาว่ามีส่วนร่วมในกบฏพระยาทรงสุรเดช ทำให้พระองค์ถูกคุมขังที่เรือนจำบางขวาง รวมทั้งถูกถอดออกจากฐานันดรศักดิ์ แต่ได้มีการประกาศสถาปนาพระอิสริยยศฐานันดรศักดิ์ตามเดิม เมื่อพ.ศ. 2487 ในสมัยรัฐบาลของพันตรีควง อภัยวงศ์
ในพระราชพิธีบรมราชาภิเษก พุทธศักราช 2493 เมื่อวันที่ 8 พฤษภาคม พ.ศ. 2493 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ สถาปนาขึ้นเป็น พระเจ้าบรมวงศ์เธอ กรมพระชัยนาทนเรนทร จุฬาลงกรณราชวโรรส สยามสุขบทบุรัสการี เมตตาสีตลหฤทัย อาชชวมัททวัธยาศัยสุจารี วิวิธเมธีวงศาธิราชสนิท นวมนริศรสุมันตนบิดุล ติรตนคุณสรณาภิรักษ ประยุรศักดิธรรมิกนาถบพิตร
สมเด็จพระเจ้าบรมวงศ์เธอ กรมพระยาชัยนาทนเรนทร สิ้นพระชนม์ที่วังถนนวิทยุ เมื่อวันที่ 7 มีนาคม พ.ศ. 2494 ด้วยพระโรคหืดและโรคพระหทัยวาย สิริพระชันษา 66 ปี นับเป็นพระราชโอรสในพระบาทสมเด็จพระจุลจอมเกล้าเจ้าอยู่หัวที่มีพระชันษาสูงที่สุดและมีพระชนม์ชีพเป็นพระองค์สุดท้าย เมื่อวันที่ 28 มกราคม พ.ศ. 2495 มีพระบรมราชโองการโปรดเกล้าฯ สถาปนาพระเกียรติยศขึ้นเป็น สมเด็จพระเจ้าบรมวงศ์เธอ กรมพระยาชัยนาทนเรนทร จุฬาลงกรณราชวโรรส สยามสุขบทบุรัสการี เมตตาสีตลหฤทัย อาชชวมัททวัธยาศัยสุจารี วิวิธเมธีวงศาธิราชสนิท นวมริศรสุมันตนบิดุล ติรตนคุณสรณาภิรักษ์ ประยุรศักดิธรรมิกนาถบพิตร พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จไปในการพระราชพิธีพระราชทานเพลิงพระศพ ณ พระเมรุ วัดเบญจมบพิตรดุสิตวนารามราชวรวิหาร
เสกสมรส
สมเด็จพระเจ้าบรมวงศ์เธอ กรมพระยาชัยนาทนเรนทร เสกสมรสกับหม่อมเอลิซาเบท รังสิต ณ อยุธยา (สกุลเดิม ชาร์นแบร์เกอร์; ชื่อภาษาอังกฤษ: Elisabeth Scharnberger) สตรีชาวเยอรมัน ณ ที่ทำการอำเภอเวสตมินสเตอร กรุงลอนดอน เมื่อวันที่ 28 สิงหาคม พ.ศ. 2445 ทรงเป็นองค์ต้นราชสกุลรังสิต มีพระโอรส 2 องค์ และพระธิดา 1 องค์ ได้แก่
ต่อมาทรงหย่ากันและเสกสมรสใหม่กับหม่อมเจ้าวิภาวดี รังสิต (ราชสกุลเดิม รัชนี; ปัจจุบันคือพระเจ้าวรวงศ์เธอ พระองค์เจ้าวิภาวดีรังสิต) มีพระธิดาร่วมกัน 2 คน ได้แก่
ต่อมาสมรสใหม่กับวิลเลียม บี.บูธ มีบุตร 1 คน คือ
ต่อมาสมรสใหม่กับปานศักดิ์ รังสิพราหมณกุล
และมีหม่อม 1 คน คือหม่อมพิทักษ์ รังสิต ณ อยุธยา (สกุลเดิม แสงฤทธิ์) มีโอรสร่วมกัน 1 คน คือ
พระกรณียกิจ
สมเด็จพระเจ้าบรมวงศ์เธอ กรมพระยาชัยนาทนเรนทร ทรงจัดตั้งวิชาแพทย์ปรุงยาขึ้นในโรงเรียนราชแพทยาลัย ตามที่สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถได้ทรงปรารภเกี่ยวกับการขาดแคลนแพทย์ปรุงยาในกองทัพ ต่อมาจึงเปลี่ยนชื่อเป็นโรงเรียนเภสัชกรรม ในปี พ.ศ. 2476 พระองค์ได้รับการเชิดชูพระเกียรติเป็นพระบิดาของวิทยาศาสตร์เภสัชกรรมแห่งประเทศไทย
ลำดับการดำรงตำแหน่ง
พระอิสริยยศ
“พระเจ้าบรมวงศ์เธอ กรมพระชัยนาทนเรทร จุฬาลงกรณราชวโรรส สยามสุขบทบุรัสการี เมตตาสีตลหฤทัย อาชชวมัททวัธยาศัยสุจารี วิวิธเมธีวงศาธิราชสนิท นวมนริศรสุมันตนบิดุล ติรตนคุณสรณาภิรักษ ประยุรศักดิธรรมิกนาถบพิตร” สิงหนาม ทรงศักดินา 15000 ตามอย่างธรรมเนียมพระองค์เจ้าต่างกรมทั้งปวง
“สมเด็จพระเจ้าบรมวงศ์เธอ กรมพระยาชัยนาทนเรทร จุฬาลงกรณราชวโรรส สยามสุขบทบุรัสการี เมตตาสีตลหฤทัย อาชชวมัททวัธยาศัยสุจารี วิวิธเมธีวงศาธิราชสนิท นวมนริศรสุมันตนบิดุล ติรตนคุณสรณาภิรักษ ประยุรศักดิธรรมิกนาถบพิตร”
เครื่องราชอิสริยาภรณ์
(สายสร้อยทองลงยา) (ฝ่ายหน้า)
192 (แก้ความกำกวม)
192 อาจหมายถึง:
ก้องธรณี ป.สุรศักดิ์
ก้องธรณี ป.สุรศักดิ์ เกิดเมื่อ 16 ตุลาคม พ.ศ. 2523 สถิติการชก 18 ครั้ง ชนะ 10 (น็อค 7) แพ้ 8
อ้างอิง
หมวดหมู่ :นักมวยสากลชาวไทยรุ่นไลท์เวท หมวดหมู่ :นักมวยสากลชาวไทยรุ่นซูเปอร์ไลท์เวท
กีฬาบาสเกตบอล 3x3 ในโอลิมปิกฤดูร้อน
กีฬาบาสเกตบอล 3x3 ในโอลิมปิกฤดูร้อน เปิดตัวเป็นชนิดกีฬาในโอลิมปิกอย่างเป็นทางการครั้งแรกในโอลิมปิกฤดูร้อน 2020 ที่กรุงโตเกียว ประเทศญี่ปุ่น
ประวัติ
เมื่อวันที่ 9 มิถุนายน พ.ศ. 2560 คณะกรรมการบริหารของคณะกรรมการโอลิมปิกสากลประกาศว่าบาสเกตบอล 3x3 จะกลายเป็นกีฬาโอลิมปิกอย่างเป็นทางการ ณ โอลิมปิกฤดูร้อน 2020 ที่กรุงโตเกียว ประเทศญี่ปุ่น สำหรับทั้งประเภทชายและหญิง (การแข่งขันกีฬาโอลิมปิกปี 2020 ถูกเลื่อนออกไปเป็นปี ค.ศ. 2021 เนื่องจากการระบาดทั่วของโควิด-19
เฟรเซนีอุส
เฟรเซนีอุส (Fresenius SE & Co. KGaA) เป็นเครือบริษัทมหาชนข้ามชาติในสหภาพยุโรปผู้ผลิตเครื่องมือแพทย์ เดิมเป็นบริษัทสัญชาติเยอรมัน มีผลิตภัณฑ์สำหรับการกรองของเสียจากเลือดผู้ป่วย อุปกรณ์การแพทย์สำหรับแผนกผู้ป่วยนอกและผู้ป่วยใน ตลอดจนระบบการจัดการโรงพยาบาลและศูนย์การแพทย์ สำนักงานใหญ่ตั้งอยู่ที่เมืองบาทฮ็อมบวร์คฟอร์แดร์เฮอเออ ประเทศเยอรมนี จดทะเบียนในตลาดหลักทรัพย์แฟรงก์เฟิร์ต
บริษัทก่อตั้งขึ้นเมื่อปี ค.ศ. 1912 และเริ่มขยายกิจการในเอเชีย แอฟริกา และละตินอเมริกาเมื่อปี ค.ศ. 2000 รวมถึงในประเทศไทยด้วย
ไนเมเคิน
ไนเมเคิน (Nijmegen) เป็นเมืองและเทศบาลริมฝั่งแม่น้ำวาล ในจังหวัดเกลเดอร์ลันด์ทางตะวันออกของประเทศเนเธอร์แลนด์ ใกล้กับชายแดนประเทศเยอรมนี ถือว่าเป็นเมืองที่เก่าแก่ที่สุดในเนเธอร์แลนด์ เฉลิมฉลองครบ 2,000 ปี ในปี ค.ศ. 2005 เขตเมืองมีประชากร 736,107 คน (มกราคม ค.ศ. 2011)
ประวัติศาสตร์
ไนเมเคินปรากฏในหลักฐานทางประวัติศาสตร์ครั้งแรกในศตวรรษที่ 1 ก่อนคริสตกาล เมื่อชาวโรมันตั้งค่ายทหารขึ้นเนื่องจากเป็นบริเวณที่มีชัยภูมิที่ดี ล้อมรอบด้วยภูเขาและอยู่ริมฝั่งแม่น้ำวาลและแม่น้ำไรน์ ทำให้มองเห็นข้าศึกได้โดยง่าย
ต่อมา ค.ศ. 69 ชาวปัตตาเวีย ชนพื้นเมืองดั้งเดิมลุกฮือต่อต้านการปกครองของจักรวรรดิโรมัน ชาวโรมันปราบปรามและสร้างค่ายทหารที่ใหญ่ขึ้นอีก ส่งผลให้หมู่บ้านรอบๆค่ายเติบโตขึ้น ต่อมาใน ค.ศ. 98 ไนเมเคินยกระดับเป็นเมืองในจักรวรรดิโรมัน เป็นเพียงหนึ่งในสองชุมชนในเนเธอร์แลนด์แรกที่ได้รับสถานะนี้
ในปี ค.ศ. 103 แม่ทัพโรมันย้ายฐานทัพไปยังบริเวณกรุงเวียนนาในปัจจุบัน ทำให้เศรษฐกิจของไนเมเคินซบเซาลง ประชากรอพยพออกจากเมืองกว่าห้าพันคน ในปีต่อมา จักรพรรดิไตรยานุสเปลี่ยนชื่อเมืองเป็น Ulpia Noviomagus Batavorum หรือย่อเป็น โนวิโอมากุส (Noviomagus) อันเป็นที่มาของชื่อไนเมเคินทุกวันนี้
เมื่อจักรวรรดิโรมันตะวันตกล่มสลาย เมืองโนวิโอมากุสตกเป็นของราชอาณาจักรแฟรงก์ที่เรืองอำนาจขึ้นมาแทน ด้วยการตั้งอยู่ใกล้แม่น้ำวาล การค้าทำให้ไนเมเคินกลับมาคึกคักอีกครั้ง จักรพรรดิในราชวงศ์การอแล็งเฌียงเคยประทับที่เมืองนี้เป็นช่วงเวลาหนึ่ง
ปี ค.ศ. 1230 ไนเมเคินมีสถานะเป็นเมืองอีกครั้งภายใต้จักรวรรดิโรมันอันศักดิ์สิทธิ์ โดยมีจักรพรรดิฟรีดริชที่ 2เป็นผู้ปกครอง ต่อมาในปี ค.ศ. 1247 ไนเมเคินกลายเป็นหลักทรัพย์ค้ำประกันเงินกู้จากเคานต์แห่งเกลเดอร์ส เมื่อเงินกู้ไม่เคยถูกชำระคืน ไนเมเคินจึงตกเป็นของเคาน์ตีเกลเดอร์สไปตลอดนับตั้งแต่นั้นมา การค้ายังคงดำเนินได้ต่อเพราะไนเมเคินเป็นส่วนหนึ่งของสันนิบาตฮันเซอตั้งแต่ปี ค.ศ 1364 เมื่อชาวดัตช์ทำการปฏิวัติต่อต้านการปกครองของสเปนในช่วงสงครามแปดสิบปี สาธารณรัฐดัตช์ที่ประกาศเอกราชต่อสเปนเข้ายึดครองไนเมเคินได้ในปี ค.ศ. 1591 กลายเป็นพรมแดนกั้นระหว่างดินแดนเนเธอร์แลนด์ใหม่กับส่วนที่ยังตกเป็นของสเปน จนกระทั่ง ค.ศ. 1648 มีการลงนามในสนธิสัญญาสันติภาพเวสต์ฟาเลีย รับรองเอกราชของเนเธอร์แลนด์อย่างเป็นทางการ
นับแต่นั้นมาจนถึงครึ่งแรกของศตวรรษที่ 20 ไนเมเคินเติบโตอย่างต่อเนื่อง สะพานรถไฟข้ามแม่น้ำวาลสร้างแล้วเสร็จในปี ค.ศ. 1878 และสะพานรถยนต์แล้วเสร็จในปี ค.ศ. 1936 เป็นสะพานที่ใหญ่ที่สุดในยุโรปในสมัยนั้น มีการก่อตั้งมหาวิทยาลัยรัดเบาด์ไนเมเคินในปี ค.ศ. 1923 และขุดคลองเชื่อมระหว่างแม่น้ำวาลและแม่น้ำเมิซในปี ค.ศ. 1927
ไนเมเคินเป็นเมืองแรกในเนเธอร์แลนด์ที่ถูกนาซีเยอรมนียึดครองในสงครามโลกครั้งที่สองในปี ค.ศ. 1940 การต่อสู้ที่ดุเดือดในสงครามทำให้บ้านเมืองได้รับความเสียหายอย่างหนักเนื่องจากไนเมเคินเป็นจุดยุทธศาสตร์ที่สำคัญในสงคราม โดยเฉพาะยุทธการต่างๆในเดือนกันยายน ค.ศ. 1944
ปัจจุบัน แนวคิดทางการเมืองของไนเมเคินค่อนข้างเด่นชัดว่านิยมฝ่ายซ้าย ได้รับสมญานามว่า "กรุงอาบานาแห่งแม่น้ำวาล" พรรคการเมืองฝ่ายซ้ายมักได้รับการรับเลือกตั้ง ไม่ว่าจะเป็นพรรรคครุนลิงกส์ พรรคประชาธิปัตย์ 66 พรรคสังคมนิยม และพรรคแรงงาน
ระนาดทุ้ม
ระนาดทุ้ม เป็นเครื่องดนตรีที่สร้างขึ้นมาในสมัยรัชกาลพระบาทสมเด็จพระนั่งเกล้าเจ้าอยู่หัว เป็นการสร้างเลียนแบบระนาดเอก ใช้ไม้ชนิดเดียวกันกับระนาดเอก ลูกระนาดทุ้มมีจำนวน 17 ลูก ลูกต้นยาวประมาณ 42 ซม กว้าง 6 ซม และลดหลั่นลงมาจนถึงลูกยอด ที่มีขนาดยาว 34 ซม กว้าง 5 ซม รางระนาดทุ้มนั้นประดิษฐ์ให้มีรูปร่างคล้ายหีบไม้ แต่เว้าตรงกลางให้โค้ง โขนปิดหัวท้ายเพื่อ เป็นที่แขวนผืนระนาดนั้น ถ้าหากวัดจากโขนด้านหนึ่งไปยังโขนอีกด้านหนึ่ง รางระนาดทุ้มจะมีขนาดยาวประมาณ 124 ซม ปาก รางกว้างประมาณ 22 ซม มีเท้าเตี้ย รองไว้ 4 มุมราง
หน้าที่ในวงของระนาดทุ้มนั้น ทำหน้าที่เดินทำนองรอง ในทางของตนเองซึ่งจะมีจังหวะโยน ล้อ ขัด ที่ทำให้เกิดความไพเราะสนุกสนานและเติมเต็มช่องว่างของเสียง อันเป็นเอกลักษณ์เฉพาะตัวของระนาดทุ้ม ส่วนมากในการเดี่ยวเครื่องดนตรีระนาดทุ้ม นิยมเล่นคู่กับฆ้องวงเล็กและฉาบเสียมากกว่า
การชำระบัญชี
ในกฎหมายและธุรกิจสหราชอาณาจักร สาธารณรัฐไอร์แลนด์และสหรัฐ การชำระบัญชี (liquidation) เป็นกระบวนการอันนำมาซึ่งจุดสิ้นสุดของบริษัท มีการแบ่งสินทรัพย์และทรัพย์สินใหม่ "การชำระบัญชี" บ้างเรียก การเลิกกิจการ (winding-up) หรือการเลิกบริษัทจำกัด (dissolution) แม้คำว่า "การเลิกบริษัทจำกัด" ทางเทคนิคหมายถึงการชำระบัญชีขั้นสุดท้าย กระบวนการชำระบัญชียังเกิดเมื่อกรมศุลกากร ซึ่งเป็นเจ้าพนักงานหรือหน่วยงานในประเทศหนึ่ง ๆ ซึ่งมีหน้าที่เก็บและรักษาอากรศุลกากร ตัดสินการคำนวณหรือชี้ชัดสุดท้ายซึ่งอากรหรือการคืนอากรที่ได้เมื่อเข้าประเทศ โดยการชำระบัญชีอาจเป็นโดยบังคับหรือโดยสมัครใจก็ได้
นอกจากนี้ คำว่า "การชำระบัญชี" บางครั้งใช้เมื่อบริษัทต้องการลบสินทรัพย์บางส่วนของบริษัทเอง ตัวอย่างเช่น ใช้เมื่อบริษัทขายปลีกต้องการปิดร้านค้า บริษัทที่จะปิดจะขายแก่บริษัทซึ่งมีความชำนาญพิเศษเรื่องการชำระบัญชีร้านค้า แทนที่จะพยายามปิดการขายเอง
195 (แก้ความกำกวม)
195 อาจหมายถึง:
196 (แก้ความกำกวม)
196 อาจหมายถึง:
ววอตสวาแวก
ววอตสวาแวก (Włocławek, ; Leslau) เป็นเมืองทางตอนกลางของประเทศโปแลนด์บนฝั่งแม่น้ำวิสวา ในเดือนธันวาคม ค.ศ. 2020 เมืองนี้มีประชากร 108,561 คน โดยเป็นเมืองหลักของอดีตจังหวัดชื่อเดียวกัน ในสงครามโลกครั้งที่หนึ่ง กองกำลังของรัสเซียพ่ายแพ้ที่เมืองนี้ ในปี ค.ศ. 1914 และในสงครามโลกครั้งที่สอง เยอรมนีได้เข้ายึดครอง
เดโช บ้านกล้วยยิม
อ้างอิง
หมวดหมู่ :นักมวยสากลชาวไทยรุ่นเฟเธอร์เวท หมวดหมู่ :นักมวยสากลชาวไทยรุ่นซูเปอร์เฟเธอร์เวท หมวดหมู่ :นักมวยสากลชาวไทยรุ่นไลท์เวท
บรูซ วิลลิส
วอลเตอร์ บรูซ วิลลิส (Walter Bruce Willis, เกิด 19 มีนาคม ค.ศ. 1955) เป็นนักแสดงชาวอเมริกันที่เกษียณแล้ว เขาเริ่มมีชื่อเสียงจากการรับบทนำในรายการ มูนไลต์นิง (1985–1989) และปรากฏในภาพยนตร์กว่าร้อยเรื่อง และได้รับสถานะแอคชันฮีโร (action hero) หลังรับบทเป็นจอห์น แมคเคลนในแฟรนไชส์ ดาย ฮาร์ด (1988–2013) กับบทบาทอื่น ๆ
ผลงานอื่น ๆ ของวิลลิส ได้แก่ อึดทะลุเพดานบ้า (1991), อมตะเจ้าค่ะ ขอค้ำฟ้าด้วยคน (1992), เขย่าชีพจรเกินเดือด (1994), 12 มังกี้ส์ 12 ลิงมฤตยูล้างโลก (1995), รหัส 5 คนอึดทะลุโลก (1997), อาร์มาเก็ดดอน วันโลกาวินาศ (1998), ซิกซ์เซ้นส์...สัมผัสสยอง (1999), เฉียดชะตา...สยอง (2000), เมืองคนตายยาก (2005), คู่กิ๊กซ่าส์ สารพัดแสบ (2012) และ ทะลุเวลา อึดล่าอึด (2012) ในช่วงหลังเขาเริ่มทำภาพยนตร์หนังแผ่นต้นทุนต่ำ ซึ่งได้รับเสียงวิจารณ์ไปในทางที่ไม่ค่อยดี ในเดือนมีนาคม ค.ศ. 2022 ครอบครัววิลลิสประกาศว่าเขาเกษียณหลังพบว่าเป็นภาวะเสียการสื่อความ ซึ่งส่งผลกระทบต่อการรับรู้ภาษา
ชีวิตช่วงต้น
วอลเตอร์ บรูซ วิลลิส เกิดที่อีดาร์-โอเบอร์ชไตน์ ประเทศเยอรมนีตะวันตก ในวันที่ 19 มีนาคม ค.ศ. 1955 จากแม่ชาวเยอรมันชื่อ Marlene จากคัสเซิล กับเดวิด วิลลิส พ่อผู้เป็นทหารชาวอเมริกัน วิลลิสมีน้องสาวชื่อฟลอเรนซ์ และน้องชายสองคนชื่อ รอเบิร์ต (เสียชีวิต) กับ เดวิด หลังปลดออกจากการเป็นทหารใน ค.ศ. 1957 พ่อของเขาจึงพาครอบครัวไปที่คาร์นีย์พอยต์ รัฐนิวเจอร์ซีย์ โดยแม่ของเขาทำงานในธนาคาร ส่วนพ่อทำงานเป็นช่างเชื่อม ช่างกล และคนงานในโรงงาน
วิลลิสผู้พูดติดอ่าง เข้าเรียนที่ไฮสกูลเพนน์กรูฟ โดยเพื่อนในห้องตั้งชื่อเล่นว่า "Buck-Buck" เขาเข้าชมรมการแสดง แล้วพบว่าการแสดงบนเวทีทำให้อาการติดอ่างของเขาลดลง และภายหลังได้รับเลือกเป็นประธานสภานักเรียน
หลังจบการศึกษาจากไฮสกูลใน ค.ศ. 1973 วิลลิสจึงทำงานเป็นพนักงานรักษาความปลอดภัยที่โรงไฟฟ้านิวเคลียร์ซาเลม หลังทำงานเป็นนักสืบเอกชน (บทบาทที่ภายหลังแสดงในรายการ มูนไลต์นิง และภาพยนตร์แอกชัน-คอเมดี อึดทะลุเพดานบ้า) เขาหันไปทำงานในด้านการแสดง เขาเข้าเรียนสาขาละครที่มหาวิทยาลัยมอนต์แคลร์ แต่ลาออกใน ค.ศ. 1977 และย้ายไปที่นครนิวยอร์ก ทำงานเป็นบาร์เทนเดอร์ใน Kamikazethe อาร์ตบาร์ (art bar) ที่แมนฮัตตันในช่วงต้นคริสต์ทศวรรษ 1980 โดยอาศัยอยู่ในย่านเฮลส์คิตเชน
ทศวรรษ 2020: ความตกต่ำ ปัญหาสุขภาพ และการเกษียณ
ในวันที่ 30 มีนาคม ค.ศ. 2022 ครอบครัววิลลิสแจ้งว่าเขาเลิกอาชีพนักแสดง หลังพบอาการป่วยเป็นภาวะเสียการสื่อความ ทาง Golden Raspberry Awards จึงถอนรางวัลขงวิลลิส โดยระบุว่า เป็นเรื่องไม่เหมาะสมที่จะให้รางวัล Golden Raspberry แก่บุคคลที่การแสดงได้รับผลกระทบจากเงื่อนไขทางการแพทย์ ในขณะนั้นวิลลิสมีผลงานที่ถ่ายทำเสร็จสิ้นรอการเผยแพร่ในปี 2022 และ 2023 จำนวน 8 เรื่อง
ชีวิตส่วนตัว
นักแสดงที่เป็นแบบของวิลลิสคือแกรี คูเปอร์, Robert De Niro, สตีฟ แม็กควีน และจอห์น เวย์น เขาถนัดมือซ้าย ปัจจุบันอาศัยอยู่ในย่านเบรนต์วูด ลอสแอนเจลิสกับครอบครัวของเขา
ความสัมพันธ์และลูก
ตอนเปิดตัวภาพยนตร์ Stakeout วิลลิสพบกับเดมี มัวร์ นักแสดงสาว ทั้งคู่แต่งงานในวันที่ 21 พฤษจิกายน ค.ศ. 1987 และมีลูกสาว 3 คน ซึ่งรวมรูเมอร์ที่เกิดในเดือนสิงหาคม ค.ศ. 1988   วิลลิสกับมัวร์ประกาศแยกทางกันในวันที่ 24 มิถุนายน ค.ศ. 1998. และจดทะเบียนหย่าในวันที่ 18 ตุลาคม ค.ศ. 2000 และการหย่ามีผลในวันถัดมา ถึงกระนั้น เขาก็ยังคงความสัมพันธ์ใกล้ชิดกับมัวร์และแอชตัน คุชเชอร์ นักแสดงผู้เป็นสามีใหม่ของเธอ และเข้าร่วมงานแต่งงานของเธอด้วย
วิลลิสหมั้นกับBrooke Burns นักแสดงสาว ก่อนเลิกกันใน ค.ศ. 2004 หลังคบหาดูกันเป็นเวลา 10 เดือน เขาแต่งงานกับเอ็มมา เฮมิงที่หมู่เกาะเติกส์และเคคอสในวันที่ 21 มีนาคม ค.ศ. 2009 แขกผู้เข้างานนี้รวมลูกสาวของเขาสามคน โดยมัวร์และคุชเชอร์ก็เข้าร่วมงานด้วย พิธีนี้ไม่ได้มีผลผูกพันทางกฎหมาย ดังนั้นทั้งคู่จึงแต่งงานกันอีกครั้งในพิธีที่เบเวอร์ลีฮิลส์ 6 วันต่อมา ทั้งคู่มีลูกสาวสองคน คนหนึ่งเกิดใน ค.ศ. 2012 และอีกคนเกิดใน ค.ศ. 2014.
แหล่งข้อมูลอื่น
1955
212 (แก้ความกำกวม)
212 อาจหมายถึง:
เดอะโรส
เดอะโรส (อังกฤษ:The Rose;เกาหลี:더로즈) เป็นวงดนตรีของเกาหลีใต้ที่ก่อตั้งโดย J&Star Company ประกอบด้วยสมาชิกสี่คนคือ คิม อูซอง, พัค โดจุน, อี ฮาจุน และ อี แจฮยอง เปิดตัวอย่างเป็นทางการด้วยซิงเกิ้ลเพลง "Sorry" เมื่อวันที่ 3 สิงหาคม 2017
213 (แก้ความกำกวม)
213 อาจหมายถึง:
สำนักงานคณะกรรมการข้าราชการครูและบุคลากรทางการศึกษา
สำนักงานคณะกรรมการข้าราชการครูและบุคลากรทางการศึกษา  (สำนักงาน ก.ค.ศ.) เป็นหน่วยงานในสังกัดสำนักงานปลัดกระทรวงศึกษาธิการ เดิมมีฐานะเป็นกรม ในสังกัดกระทรวงศึกษาธิการ ชื่อว่า "สำนักงานคณะกรรมการข้าราชการครู" (ก.ค.) ก่อตั้งในปี พ.ศ. 2523 ต่อมาภายหลังการปฏิรูประบบราชการในปี พ.ศ. 2545 ได้มีการยุบรวมกรมต่าง ๆ เข้าด้วยกัน ทำให้ สำนักงาน ก.ค. ถูกยุบรวมเป็น สำนักงาน ก.ค.ศ. ในสังกัดสำนักงานปลัดกระทรวงฯ ในวันที่ 21 มีนาคม 2545
ต่อมามีคำสั่งหัวหน้าคณะรักษาความสงบแห่งชาติ ให้บุคคลซึ่งดำรงตำแหน่งกรรมการใน ก.ค.ศ. ตามมาตรา 7 (4) และ (5) แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 ที่ดำรงตำแหน่งอยู่ในวันก่อนวันที่คำสั่งนี้ใช้บังคับพ้นจากตำแหน่งกรรมการใน ก.ค.ศ. และแต่งตั้ง นางสาวตรีนุช เทียนทอง เป็นประธานคณะกรรมการสำนักงานคณะกรรมการการข้าราชการครูและบุคลากรทางการศึกษา
“สำนักงาน ก.ค.ศ.” มีหน้าที่เป็นเจ้าหน้าที่เกี่ยวกับการดำเนินงานในหน้าที่ของคณะกรรมการข้าราชการครูและบุคลากรทางการศึกษา (ก.ค.ศ.) ซึ่งเป็นองค์กรกลางบริหารงานบุคคลสำหรับข้าราชการครูและบุคลากรทางการศึกษา โดยในระดับเขตพื้นที่การศึกษา ได้มีการตั้งคณะอนุกรรมการข้าราชการครูและบุคลากรทางการศึกษาเขตพื้นที่การศึกษาชื่อย่อว่า อ.ก.ค.ศ.เขตพื้นที่การศึกษา
วัดไชยพฤฒาราม
วัดไชยพฤฒาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 10 ไร่
วัดไชยพฤฒาราม หรือชาวบ้านโดยทั่วไปเรียกว่า วัดสัมปทวนใน ตั้งวัดเมื่อ พ.ศ. 2260 ได้รับพระราชทานวิสุงคามสีมา เมื่อวันที่ 8 พฤศจิกายน พ.ศ. 2526 เขตวิสุงคามสีมากว้าง 20 เมตร ยาว 36 เมตร มีประวัติว่าสมเด็จพระเจ้าตากสินมหาราช สมัยที่เป็นพระยาตาก ได้ยกทัพไปตีเมืองจันทบุรีได้ผ่านมาทางวัดนี้ จึงได้ทำการบูรณะ ซ่อมแซมวัด ก่อนที่เดินทัพต่อไปเมืองจันทบุรี
แต่ก็มีอีกเรื่องเล่าว่าหลังกรุงแตกราว พ.ศ. 2313 นายอยู่กับนายอินชักชวนชาวบ้านร่วมสร้างวัดขึ้นในหมู่บ้านสวนพริก ใช้เวลาสร้างประมาน 3 ปี สำเร็จราว พ.ศ. 2315 พระภิกษุอินได้แยกออกมาสร้างวัดสวนพริก (นอก) หรือวัดสัมปทวน (นอก) ริมฝั่งขวาของแม่น้ำบางปะกง
จักรกฤษณ์ สุวรรณเลิศ
จักรกฤษณ์ สุวรรณเลิศ สถิติการชก 27 ครั้ง ชนะ 14 แพ้ 12 เสมอ 1
อ้างอิง
หมวดหมู่ :นักมวยสากลชาวไทยรุ่นเวลเตอร์เวท
ซาบเช
ซาบเช หรือ ซาบเจ (Zabrze) เป็นเมืองในจังหวัดชล็อนสก์ (ไซลีเซีย) ประเทศโปแลนด์ ใกล้กับเมืองคาโตวีตเซ ตั้งอยู่บนที่ราบสูงชล็อนสก์ บนฝั่งแม่น้ำบือตอมกา เมืองมีประชากร 188,122 คน (มิถุนายน ค.ศ. 2009)
แขวงศาลาธรรมสพน์
ศาลาธรรมสพน์ [สา-ลา-ทำ-มะ-สบ] เป็นหนึ่งในสองแขวงของเขตทวีวัฒนา กรุงเทพมหานคร สภาพทั่วไปเป็นเขตเกษตรกรรมผสมผสานเขตที่อยู่อาศัย ผังเมืองรวมกรุงเทพมหานคร พ.ศ. 2556 ได้กำหนดให้ท้องที่แขวงนี้เป็นพื้นที่สีเขียว (ที่ดินประเภทชนบทและเกษตรกรรม) และพื้นที่สีขาวทแยงเขียว (ที่ดินประเภทอนุรักษ์ชนบทและเกษตรกรรม)
ที่มาของชื่อแขวง
เดิมแขวงศาลาธรรมสพน์มีชื่อว่า ศาลาทำศพ แต่ในภายหลังได้เขียนใหม่เป็น ศาลาธรรมสพน์ เพื่อให้เป็นมงคลและไพเราะมากขึ้น
ที่ตั้งและอาณาเขต
แขวงศาลาธรรมสพน์ตั้งอยู่ทางทิศตะวันตกของกรุงเทพมหานคร ครอบคลุมพื้นที่ด้านเหนือของเขตทวีวัฒนา มีอาณาเขตติดต่อกับเขตการปกครองข้างเคียงดังนี้
สมุดโน้ตสิ้นโลก
สมุดโน้ตสิ้นโลก (L: change the WorLd) เป็นภาพยนตร์ที่สร้างโดย วอร์เนอร์ บราเธอร์ส เป็นภาคต่อของ อวสานสมุดมรณะ
เนื้อเรื่อง
ที่ประเทศไทย ได้มีการระบาดของไวรัสที่รวดเร็วและรุนแรงกว่​าอีโบลา 10 เท่า แต่มีเด็กชายคนหนึ่งรอดชีวิตจากไวรัสนี้ได้ สายสืบของ L ได้ไปรับตัวเด็กคนนี้มา โดยต้องแลกด้วยชีวิตของเขา
ในขณะนั้น L กำลังสืบคดีคีระอยู่ เพื่อหาตัวคีระและป้องกันตัวเอง L จึงได้เขียนชื่อตัวเองใส่เดธโน้ตของมิสะ ให้หัวใจวายตายในระยะเวลา 23 วัน เพื่อไม่ให้คนอื่นที่เขียนชื่อตัวเองทำให้ตายก่อนหน้านั้น
หลังจากปิดคดีคีระแล้ว L ก็ได้ทำการสืบคดีไวรัสนี้ หลังจากได้รับข้อมูลจากศูนย์ป้องกันโรคแห่งเอเชีย บอกว่ามีใครทำไวรัสนี้ขึ้นมา ซึ่งเหลือเวลาแค่ 23 วันเท่านั้น และสืบคนเดียว (เพราะวาตาริได้ตายไปแล้ว) ขณะเดียวกัน นักวิจัยได้ทำการตรวจสอบไวรัสนี้เพื่อนำไปทำวัคซีน และได้ทดลองฉีดวัคซีนให้กับลูกสาวของหัวหน้าค​ณะวิจัยชื่อ มากิ นิไกโดะ แต่แล้วหนึ่งในผู้วิจัยชื่อ คุโจ ได้เผยตัวจริงว่าได้เป็นคนสร้างไวรัสนี้ขึ้นมาเพื่อใช้ในการทำลายล้างมนุษยชาติ ทำให้คุณพ่อของมากิเสียใจมากจึงฉีดไวรัสเข้าตัวเองและเสียชีวิต ขณะนั้นมากิได้หนีมายังห้องของ L แต่ว่าพวกของหมอคุโจไ​ด้ตามมา มากิจึงออกไปและฉีดไวรัสเข้าตัวเอง (แต่ไม่เป็​นอะไรเพราะได้รับวัคซีนแล้วและมากิมีระดับน้ำตาลในเลือดต่ำทำให้เชื้อโรคเจริญเติบโตได้ช้าแต่เชื้อโรคยังแพร่กระจายได้อยู่บาดแผล) และพยายามจะฆ่าหมอคุโจแต่ถูกลูกน้องตีจนสลบ หมอคุโจและพวกได้ลักลอบพามากิหนีเข้าไปในเครื่องบินไปสหรัฐอเมริกาแล้วเครื่องบินตก แต่ L ไม่ตายเพราะเดธโน้ตให้ตายในอีก 2 วัน ก็ตามมาพร้อมด้วยยาต้านไวรั​ส (จากเด็กชายคนนั้น) L ได้แจกจ่ายยาให้กับทุกคน ส่วนหมอคุโจก็ตายเนื่องจากไม่ได้รับวัคซีน ทุกคนถูกส่งเข้าโรงพยาบาล รวมทั้งมากิด้วย
เหลือเวลา 1 วัน L ได้มาที่สถานรับเลี้ยงเด็กกำพร้า แวมมี่ เฮาส์ แล้วส่งเด็กคนนั้นพร้อมกับตั้งชือเด็กคนนั้นว่า เนียร์ แล้ว L ก็จากไปโดยไม่หันหลังกลับมามอง ตลอดกาล (รายละเอียดการตายอยู่ในภาค 2 อวสานสมุดมรณะ) โดยก่อนแอลตายแอลได้ให้เด็กคนนึงสืบทอดเจตนารมของ แอล เด็กคนนั้นชื่อ มาซายูอิ อาราอิ หรือ ริวซากิ
214 (แก้ความกำกวม)
214 อาจหมายถึง:
ติ๊งต่าง
หนุ่ย, ขุนเดช หรือรู้จักในนาม ติ๊งต่าง เป็นคนร้ายที่ก่อคดีข่มขืนและฆาตกรรมเด็ก 10 คดี เขาเคยถูกจับกุมในคดีพยายามทำอนาจารเด็กผู้หญิงที่อำเภอเปือยน้อยใน พ.ศ. 2551 ก่อนเขาจะพ้นโทษใน พ.ศ. 2555 และเขาได้ก่อคดีข่มขืนเด็กอีกครั้งในช่วง พ.ศ. 2556 เขาถูกจับกุมในจังหวัดหนองคายในคดีฆาตกรรมและข่มขืนเด็กข้างสถานีรถไฟฟ้าแบริ่ง ซึ่งต่อมาเขาได้สารภาพว่าข่มขืนเด็ก 10 รายและฆาตกรรมเด็ก 4 ราย ศาลอุทธรณ์ได้พิพากษาจำคุกตลอดชีวิตในคดีฆาตกรรมเด็ก 4 คดี
ประวัติ
พื้นเพของเขาเป็นชาวพม่าจึงไม่มีนามสกุล เขาอาศัยอยู่ในสถานสงเคราะห์เด็กตั้งแต่เกิดจนอายุ 7 ขวบ แม่และพ่อบุญธรรมได้รับเขาไปอุปการะที่อำเภอเปือยน้อย เมื่อเขาอายุ 15 ปี แม่กับพ่อบุญธรรมของเขาได้เสียชีวิต เขาจึงได้ไปอาศัยอยู่บ้านญาติของแม่และพ่อของเขา เขาไม่ได้เรียนหนังสือ เขาได้ทำงานก่อสร้างจนมีภรรยาจึงอาศัยอยู่ที่บ้านของภรรยา
พ.ศ. 2551
วันที่ 18 มกราคม พ.ศ. 2551 เขาได้ไปเที่ยวงานวัดในอำเภอเปือยน้อย เขาได้ชักชวนเด็กอายุ 7 ขวบที่มางานคนเดียวและล่อลวงว่าจะพาไปซื้อขนม พอสบโอกาสเขาได้บีบคอเด็กและพยายามข่มขืนแต่ไม่สำเร็จ เขาจึงเอาเด็กไปวางไปบนกอไผ่ ซึ่งช่วงเช้าได้มีคนมาพบและนำตัวเด็กส่งโรงพยาบาล เด็กได้จำหน้าเขาได้ทำให้ถูกจับกุม ในข้อหาพรากผู้เยาว์และถูกขังอยู่ที่เรือนจำพล
พ.ศ. 2555-2556
หลังจากที่เขาได้พ้นโทษในวันที่ 24 สิงหาคม พ.ศ. 2555 เขาได้กลับมาอยู่ที่บ้านของภรรยาในอำเภอเปือยน้อย หลังจากที่เขาอยู่ที่บ้านของภรรยาได้ประมาณ 1 เดือนเขาก็ถูกคนในหมู่บ้านขับไล่เพราะกลัวว่าเขาจะก่อเหตุซ้ำ ทำให้เขาต้องมาทำงานที่กรุงเทพมหานครโดยทำอาชีพเก็บของเก่ามาขาย ต่อมามีได้มีคนมาชักชวนเขาให้ไปทำงานเกี่ยวกับเรือออกทะเล หลังจากที่เขาได้ทำงานได้ประมาณ 2 เดือนเขาก็ได้หนีงานเพราะไม่ได้รับค่าแรง ซึ่งเขาได้เปลี่ยนงานหลายที่จนสุดท้ายเขาได้ไปสมัครงานกับคณะหมอลำวงหนึ่งที่ตระเวนแสดงงานทั่วไป
ต่อมาวันที่ 5 กุมภาพันธ์ พ.ศ.2556 เขาได้ลวงเด็กหญิงวัย 4 ขวบที่พบในงานกาชาดดอกฝ้ายในอำเภอเมืองเลย จังหวัดเลย ไปข่มขืนและบีบคอจนเสียชีวิต ต่อมาเขาได้ลวงเด็กชายคนหนึ่งในอำเภอวังสะพุงไปลวนลามแล้วแล้วบีบคอจนเสียชีวิต ต่อมาเขาได้กระทำอนาจารเด็กหญิงซึ่งเป็นลูกหลานคนงานก่อสร้างที่อยู่ด้วยกัน เขากลัวว่าเด็กหญิงคนนั้นจะไปบอกพ่อแม่จึงบีบคอจนสลบไป แม่ของเธอได้ผ่านมาพอดีจึงนำส่งโรงพยาบาล หลังจากนั้นเขาได้ลาออกจากงานแล้วหลบหนีไป
ถัดมาวันที่ 4 ธันวาคม พ.ศ. 2556 เขาได้มาตั้งเวทีกับวงดนตรีหมอลำที่วัดสีกัน เขาได้เห็นเด็กหญิงคนหนึ่งผ่านมาเขาจึงเข้าไปชวนพูดคุยและล่อลวงไปข่มขืนและฆ่า วันถัดมาเขาได้ล่อลวงเด็กหญิงอายุ 13 ปี ในบริเวณตลาดสุขสวัสดิ์ไปกระทำอนาจาร ก่อนปล่อยเด็กกลับไปหาพ่อแม่
วันต่อมา เขาได้ทำงานเป็นคนยกของกับวงดนตรีลูกทุ่งที่ไปเปิดแสดงบริเวณซอยแบริ่งหลังจากเสร็จงานแล้วเขาเดินออกมาซื้อเบียร์ดื่ม ระหว่างทางที่เดินออกมาเขาได้บังเอิญเห็นเด็กหญิงวัย 6 ขวบคนหนึ่งเดินอยู่คนเดียว เขาจึงชักชวนไปซื้อขนมแล้วฉุดเข้าพงหญ้าข้างทางบริเวณปากซอยลาซาลและข่มขืนแต่เด็กหญิงคนนั้นได้ขัดขืนเขาจึงบีบคอจนเสียชีวิต
ต่อมาวันที่ 8 ธันวาคม พ.ศ. 2556 เขาได้ลวงเด็กชายคนหนึ่งในคอนเสิร์ตในอำเภอปักธงชัยไปข่มขืนแล้วจึงพาเด็กออกมาหาแม่ วันถัดมาเขาได้ไปตั้งเวทีที่บ้านโคกอุดม อำเภอกบินทร์บุรี เขาได้ลวงเด็กหญิงคนหนึ่งไปที่กระท่อมกลางป่าแล้วบีบคอจนเสียชีวิต
จับกุม
เขาถูกตำรวจจับกุมที่อำเภอท่าบ่อ จังหวัดหนองคาย เนื่องจากมีพลเมืองดีแจ้งเบาะแสว่าเสื้อที่เขาใส่ในวันเกิดเหตุฆ่าเด็กในซอยลาซาลนั้นเป็นเสื้อของทีมงานลูกทุ่งหมอลำแห่งหนึ่ง จึงคาดว่าน่าจะเกี่ยวข้องกับคนงานที่จัดแสดงดนตรี ทำให้ตำรวจเร่งติดตามตัวไป จนพบตัวเขาที่อำเภอท่าบ่อในวงดนตรี โดยมีรูปพรรณสัณฐานใกล้เคียงกับคนร้ายในภาพของกล้องวงจรปิดของสถานีรถไฟฟ้าแบริ่ง ซึ่งเขาได้สารภาพว่าข่มขืนเด็ก 10 รายและฆ่าเด็ก 4 ศพ
คำตัดสิน
เขาถูกศาลอุทธรณ์พิพากษาประหารชีวิตในคดีฆาตกรรมเด็ก 4 คดีเนื่องจากเขารับสารภาพทำให้ลดโทษจากประหารชีวิตเหลือจำคุกตลอดชีวิต
222 (แก้ความกำกวม)
222 อาจหมายถึง:
มาสค์ไรเดอร์ X มาสค์ไรเดอร์ โฟร์เซ & โอส MOVIE ไทเซน MEGA MAX
เนื้อเรื่อง
ส่วนที่ 1 เมื่อองค์กรชั่วร้ายนามว่า ฟาวเดชั่น X (องค์กร X) นั้นได้ออกรวบรวมของที่ตกมาจากอุกกาบาตจนมาสไรเดอร์ในตำนานทั้งเจ็ดต้องออกมาเคลื่อนไหว ทว่ามาสไรเดอร์ในตำนานก็พลาดท่าให้กับพวกฟาวเดชั่น X ไป ส่งผลให้มาสไรเดอร์ยุคใหม่อย่างมาสไรเดอร์ ดับเบิล ต้องออกมาจัดการ ขณะที่มาสไรเดอร์ โอซ ก็ต้องเผชิญหน้ากับมาสไรเดอร์โพไซดอนที่มาจากอนาคตและออกอาละวาดเล่นงานคนธรรมดาไปทั่ว
ส่วนที่ 2 มาสไรเดอร์ โฟรเซ่ ที่กำลังจัดงานโรงเรียนนั้นเอง เขาก็ได้พบกับสาวน้อยคนหนึ่งร่วงหล่นมาจากบนฟ้า ซึ่งเธอคนนี้คือ มาสไรเดอร์หญิงนามว่า มาสไรเดอร์ นาเดชิโกะ เข้าต่อสู้กับพวกเหล่าร้ายที่ฟาวเดชั่น X ที่บุกมาที่นี่ ก่อนจะพบว่า เธอนั้นคือกุญแจสำคัญของการต่อสู้ครั้งนี้ การต่อสู้เพื่อปกป้องโลกจึงอุบัติขึ้น
มาสค์ไรเดอร์โพไซดอน
ร่างแปลงของมิฮารุที่ใช้คอร์เมดัล ซาเมะเมดัล, คุจิระเมดัล และ โอคามิอุโอะเมดัล โดยใช้โพไซดอนไครเวอร์ในการแปลงร่าง ปรากฏตัวมาจากโลกอนาคต 40 ปี แต่เดิมเป็นไรเดอร์ที่ถูกสร้างโดยใช้คอร์เมดัลที่โคงามิสร้างขึ้นมา แต่ด้วยเหตุการณ์หลุมดำที่มาพร้อมกับเมดัลทั้งหมดทำให้เมดัลของโพไซดอนเกิดมีความนึกคิดและควบคุมจิตใจมิฮารุ
มาสค์ไรเดอร์อควา
ร่างแปลงของมิฮารุที่ใช้อควาไดรเวอร์ในการแปลงร่าง โดยการแปลงร่างจะใช้พลังจากน้ำในการแปลงร่าง
ตะโพน
ตะโพน เป็นเครื่องดนตรีที่ขึงด้วยหนัง ตัวตะโพนทำด้วยไม้สักหรือไม้ขนุน เรียกว่า หุ่น ขุดแต่งให้เป็นโพรงภายใน ขึ้นหนัง 2 หน้า ดึงด้วยสายหนังโยงเร่งเสียงเรียกว่า หนังเรียด หน้าใหญ่มีความกว้างประมาณ 25 ซม เรียกว่า หน้าเท่ง ติดหน้าด้วยข้าวสุกบดผสมกับขี้เถ้าเพื่อถ่วงเสียง อีกหน้าหนึ่งเล็กกว่ามีขนาดประมาณ 22 ซม เรียกว่า หน้ามัด ตัวกลองยาวประมาณ 48 ซม รอบ ๆ ขอบหนังที่ขึ้นหน้า ถักด้วยหนังที่ตีเกลียวเป็นเส้นเล็กๆ เรียกว่า ไส้ละมาน แล้วจึงเอาหนังเรียดร้อยในช่วงของไส้ละมานทั้งสองข้าง โยงเรียงไปโดยรอบจนมองไม่เห็นไม้หุ่น มีหนังพันตรงกลางเรียกว่า รัดอก ข้างบนรัดอกทำเป็นหูหิ้วและมีเท้ารองให้ ตัวตะโพนวางนอนอยู่บนเท้า ใช้ฝ่ามือซ้ายขวาตีได้ทั้งสองหน้า ใช้สำหรับประกอบจังหวะผสมอยู่ในวงปี่พาทย์ ทำหน้าที่กำกับจังหวะหน้าทับต่าง ๆ ตะโพนนี้ ถือเป็นบรมครูทางดุริยางคศิลป์ นับว่าพระประโคนธรรพ เป็นครูตะโพน เมื่อจะเริ่มการบรรเลง จะต้องนำดอกไม้ธูปเทียน บูชาตะโพนก่อนทุกครั้ง และถือเป็นประเพณีสืบต่อกันมา เหตุที่ต้องกราบใหว้บูชาก็เพราะ ตะโพนเป็นเครื่องดนตรีที่บรรเลงร่วมกับ สังข์ บัณเฑาะว์ และ มโหระทึก ซึ่งเป็นเครื่องดนตรีประจำองค์ของเทพเจ้า และสมมุติเทพ ดังนี้คือ สังข์ประจำพระองค์พระนารายณ์ และพระอินทร์ บัณเฑาะว์ ประจำองค์พระอิศวร มโหระทึก เป็นเครื่องดนตรีบรรเลงประกอบพระอิศริยยศองค์พระมหากษัตริย์ ซึ่งถือเป็นสมมุติเทพส่วนตะโพนนั้นเป็นกลองที่พระคเณศได้เป็นผู้ตีเป็นคนแรก ดังนั้น ตะโพนเมื่อนำมาร่วมบรรเลงในวงปี่พาทย์ จึงถือเป็นบรมครู และทำหน้าที่กำกับหน้าทับต่างๆทั้งหมด
เซนต์เฮเลนา
เซนต์เฮเลนา เป็นเกาะภูเขาไฟและอยู่ในเครือจักรภพของสหราชอาณาจักร อยู่ทางตอนใต้ของมหาสมุทรแอตแลนติก เกาะใกล้เคียงก็อยู่ในเครือจักรภพเช่นกัน ทั้งเกาะแอสเซนซันและตริสตัน ดา กุนญา
เซนต์เฮเลนาเป็นที่รู้จักเมื่อครั้งที่จักรพรรดินโปเลียน โบนาปาร์ตแห่งฝรั่งเศส ถูกเนรเทศไปที่เกาะนี้ตั้งแต่ปี พ.ศ. 2358 จนสวรรคตเมื่อปี พ.ศ. 2364 สถานที่สำคัญคือ ลองวู้ด เฮาส์ (Longwood House) อันเป็นสถานที่ที่นโปเลียนพำนักระหว่างการเนรเทศอยู่ และแซน แวลลี (Sane Valley) ซึ่งที่ฝังพระศพ
เกาะนี้เคยเป็นของฝรั่งเศสจนกระทั่งกลายมาเป็นของอังกฤษเมื่อปี พ.ศ. 2401
เซนต์เฮเลนาเป็นสมาชิกของสมาคมการกีฬาหมู่เกาะนานาชาติ (International Island Games Associetion)
ประวัติ
เกาะเซนต์เฮเลนาถูกค้นพบเมื่อปี พ.ศ. 2045 โดยชาวโปรตุเกสโดยบังเอิญ และได้ตั้งชื่อเพื่อเป็นเกียรติแก่เฮเลนาแห่งกรุงคอนสแตนติโนเปิล เกาะนี้รู้จักกันในนามเซนต์เฮเลนา เมื่อกองกำลังจากอังกฤษค้นพบเมื่อประมาณคริสต์ศตวรรษที่ 17
การค้นพบและช่วงแรกหลังการค้นพบ
เฟอร์นานโด โลเปซ   ผู้ว่าการเมืองกัว (Goa) ประเทศอินเดีย ชาวโปรตุเกส  ถูกปล่อยเกาะที่เซนต์  เฮเลนา  เมื่อคราวที่เขาพิการ และอาศัยอยู่ที่เกาะนี้ตั้งแต่ พ.ศ. 2056 โดยทางราชการได้สั่งไว้ให้กลับมาที่โปรตุเกสเมื่อถึงเวลาที่ต้องการ   แต่เขาก็เสียชีวิตที่เกาะเซนต์เฮเลนาเมื่อปี พ.ศ. 2073 ก่อนที่ทางราชการจะมารับตัวเขากลับโปรตุเกส
เมื่อคราวที่ค้นพบเกาะแห่งนี้  เกาะเซนต์เฮเลนาก็ปกคลุมไปด้วยพันธุ์ไม้ที่ไม่พบที่ใดในโลก   ซึ่งเป็นป่าในเขตร้อนมากมาย   ตอนกลางของเกาะนั้นหนาแน่นไปด้วยป่าไม้เขตร้อน  แต่ชายฝั่งของเกาะนั้นก็อุดมสมบูรณ์อยู่ทีเดียว   แต่เขตที่ตั้งเมืองใหม่นั้นแตกต่างไปอย่างสิ้นเชิง   ซึ่งเต็มไปด้วยหินโล้นๆ ในเขตพื้นที่ราบต่ำ   แต่ตอนกลางของเกาะที่เป็นที่สูงนั้นกลับเต็มไปด้วยสีเขียวของป่าไม้
เขตการปกครอง
มีการแบ่งเขตการปกครอง ดังนี้:
นอกจากนี้  เซนต์เฮเลนายังมีเขตพื้นที่การปกครองภายในอีก   ดังนี้:
จัสติน แกสตัน
จัสติน ไมเคิล แกสตัน (Justin Michael Gaston;เกิด 12 สิงหาคม ค.ศ. 1988) นักแต่งเพลง นักร้อง นายแบบ และนักแสดงชาวอเมริกัน เคยเป็นผู้เข้าแข่งขันในรายการแนชวิลล์สตาร์ ฤดูกาลที่ 6
ระนาดเอก
ระนาดเอกเป็นเครื่องตีชนิดหนึ่ง ที่วิวัฒนาการมาจากกรับ แต่เดิมคงใช้กรับสองอันตีเป็นจังหวะ ต่อมาก็เกิดความคิดว่า ถ้าเอากรับหลาย ๆ อันวางเรียงราดลงไป แล้วแก้ไขประดิษฐ์ให้มีขนาดลดหลั่นกัน แล้วทำรางรองอุ้มเสียง และใช้เชือกร้อยไม้กรับขนาดต่าง ๆ กันนั้นให้ติดกัน และขึงไว้บนรางใช้ไม้ตีให้เกิดเสียง นำตะกั่วผสมกับขี้ผึ้งมาถ่วงเสียงโดยนำมาติดหัวท้ายของไม้กรับนั้น ให้เกิดเสียงไพเราะยิ่งขึ้น เรียกไม้กรับที่ประดิษฐ์เป็นขนาดต่างๆกันนั้นว่า ลูกระนาด เรียกลูกระนาดที่ผูกติดกันเป็นแผ่นเดียวกันว่า ผืน ระนาดเอกใช้ในงานมงคล เป็นเครื่องดนตรีที่เป็นมงคลในบ้าน  บรรเลงในวงปี่พาทย์และวงมโหรี โดยระนาดเอกนี้ทำหน้าที่เป็นผู้นำวงดนตรี
ลักษณะทั่วไป
ส่วนประกอบของระนาดเอก มี 3 ส่วน  ได้แก่  ผืน  ราง  และไม้ตี
ราง เป็นส่วนที่เป็นกล่องเสียงของระนาด  ทำให้หน้าที่อุ้มเสียง  นิยมทำด้วยไม้สักและทาด้วยน้ำมันขัดเงา  ปัจจุบันการใช้ระนาดที่ทำด้วยไม้และทาด้วยน้ำมันลดความนิยมลง  นักดนตรีนิยมใช้รางระนาดที่แกะสลักลวดลายไทยและลงรักปิดทองเพื่อความสวยงาม  บางโอกาส  อาจมีการฝังมุก  ประกอบงา  ซึ่งราคาก็จะสูงตามไปด้วย  จากการรณรงค์พิทักษ์สัตว์ป่าที่มีอยู่ทั่วไป  รางประกอบงาจึงไม่ได้รับความนิยม  รูปร่างระนาดเอกคล้ายเรือบดแต่โค้งเรียวกว่า  ตรงกลางของส่วนโค้งมีเท้าที่ใช้สำหรับตั้ง  เป็นเท้าเดียวคล้ายพานแว่นฟ้า  ปลายทั้งสองข้างของส่วนโค้งเรียกว่า โขน  จะมีขอสำหรับห้อยผืนระนาดข้างละ 2 อัน